बालूरघाट . दक्षिण दिनाजपुुर के एक प्रभावशाली तृणमूल नेता की गाड़ी से कारतूस भरी हुई पिस्तौल मिली है। बालूरघाट थाने की पुलिस ने गाड़ी चालक को गिरफ्तार कर लिया है। चालक का नाम सुमन दास (25) है। सुमन लम्बे समय से गंगारामपुर के तृणमूल नेता की गाड़ी चला रहा था। सूत्रों के अनुसार सुमन के पिता का देहान्त हो चुका है। मां लोगों के घरों में काम करती है। वह गाड़ी चलने का काम करता है। सोमवार की रात 12 बजे गाड़ी चला रहा था। पुलिस ने उसे रोककर पूछताछ की तो वह कुछ भयभीत दिखा। पुलिस को कुछ संदेह होने पर गाड़ी की तलाशी ली। जिसमें 9 एमएम की पिस्तौल बरामद हुई। पुलिस उससे पूछताछ कर रही।